《中秋夜独坐》
清代·朱伦瀚

见惯他乡月，宁知此夜长。家书经半载，客梦近三湘。

露气寒于水，蟾光皎若霜。山窗接黄鹤，莫送笛声凉。

作者简介：（1680—1760）山东历城人，隶汉军正红旗，字涵斋，又字亦轩，号一三。康熙五十一年武进士，选三等侍卫。乾隆间官至正红旗汉军副都统。善指头画，得其舅高其佩法，朝鲜国王曾遣使高价乞画。兼工诗文。有《闲青堂集》。